Vi har NYDT Ibens lejlighed og beliggenhed meget - det er en dejlig luksus at være i gåafstand til seværdighederne. Lejligheden var så fin og ordentlig, og der var fint redt op, så det var nemt at finde sig tilrette, også når vi er en stor familie. Det var dejligt, at madrasserne var fleksible. Vi er en familie på seks med børn i meget forskellige aldre, og derfor var det meget dejligt med de mange rum og to toiletter og bade. Det var meget gæstfrit, at vi måtte lave kaffe og tage fra køleskabet. Vi blev taget imod af Cheryl, som tog sødt imod os og var meget venlig og viste os tilrette på en afslappet og behagelig måde. Hun var behjælpelig også med at anbefale butikker og spisesteder, og det var en stor hjælp, da vi har en veganer i familien, og det var vældig gode steder, hun anbefalede. Der ligger restauranter og cafeer meget tæt på lejligheden, og det er i det hele taget et meget charmerende kvarter.
De husregler, vi havde fået, var en stor hjælp gennem hele besøget, var der noget, vi var i tvivl om, kunne vi finde det der. Vores femårige datter var meget glad for legesagerne!
Lejligheden ligger roligt i en baggård, så selvom det er meget centralt, er det helt roligt. Alt i alt var det en formidabel lejlighed for os, der dannede den perfekte ramme om vores tur.
Det var første gang, vi benyttede os af airb&b, og det var en rigtig god oplevelse.
David og Marianne, Aarhus